ai4bharat/Pralekha huggingface dataset:
जलशक्ती मंत्रालय
जल जीवन अभियान : महाराष्ट्राने वर्ष 2021-22 साठीची वार्षिक कृती योजना सादर केली
नवी दिल्ली, 22 एप्रिल 2021
महाराष्ट्र सरकारने आज दूरदृश्यप्रणालीद्वारे राज्याच्या जल जीवन अभियानाची वार्षिक कृती योजना सादर केली. यामध्ये आर्थिक वर्ष 2021-22 साठीच्या योजनेचे तपशील तसेच राज्याच्या ग्रामीण भागातील प्रत्येक घराला पाणीपुरवठा करण्यासाठी नळ जोडणी देण्यासाठीच्या समग्र आराखड्याचा समावेश आहे. महाराष्ट्राच्या ग्रामीण भागात 1 कोटी 42 लाख घरे असून त्यापैकी 64% म्हणजे 91 लाख घरांना सध्या नळाद्वारे पाणीपुरवठा होतो. वर्ष 2021-22 मध्ये 27 लाख 45 हजार घरांना नळजोडणी देण्याची योजना राज्याने आखली आहे. राज्यातील 13 जिल्हे, 131 ब्लॉक आणि 12,839 गावे यांमध्ये 100% ‘हर घर जल’ साधण्याचे उद्दिष्ट ठेवले आहे. नळाद्वारे सुनिश्चित पाणीपुरवठ्यासाठी वर्ष 2020-21 मध्ये महाराष्ट्राला 1828.92 कोटी रुपयांचा केंद्रीय निधी देण्यात आला होता, त्यापैकी राज्याने फक्त 457 कोटी रुपये खर्च केले. जल जीवन अभियानाअंतर्गत 2021-22 या वर्षासाठी राज्याला 3000 कोटी रुपयांचा केंद्रीय निधी मिळण्याची शक्यता आहे.
वर्ष 2020-21 मध्ये महाराष्ट्राने ग्रामीण भागात 37 लाख 15 हजार नळ जोडण्या दिल्या. आतापर्यंत महाराष्ट्रातील 1 जिल्हा, 20 गट आणि 7,737 गावांमध्ये ‘हर घर जल’ संकल्पनेचे उद्दिष्ट साध्य झाले आहे, याचा अर्थ असा की या ठिकाणच्या प्रत्येक ग्रामीण घरात नळाने पाणीपुरवठा होत आहे. गावातील स्त्रिया आणि युवती प्रत्येक घरात प्रामुख्याने पाणी व्यवस्थापनात सहभागी असल्यामुळे जल जीवन अभियान त्यांचे केवळ दैनंदिन जीवन सुलभ करत आहे असे नव्हे तर त्यांना शिक्षण घेणे, विविध व्यावसायिक कामे शिकणे, त्यांच्या कौशल्याचा दर्जा उंचावणे तसेच पाणी आणण्यासाठी दूर अंतरावर जावे लागल्यामुळे जो वेळ खर्च होत होता तो आता कुटुंबासोबत घालविता येणे शक्य झाल्यामुळे हे अभियान स्थानिक समुदायांचे सबलीकरण देखील करत आहे.
राज्य सरकार 42 हजार कर्मचाऱ्यांना या विषयाशी संबंधित कौशल्य प्रशिक्षण देण्याची योजना आखत आहे. या कर्मचाऱ्यांमध्ये, राज्य तसेच जिल्हा पाणी आणि स्वच्छता अभियान अधिकारी, अभियांत्रिकी दर्जाचे अधिकारी , राज्य आणि जिल्हा कार्यक्रम व्यवस्थापन पथकातील कर्मचारीवर्ग, ग्राम स्वच्छता व पाणी समितीचे सदस्य, स्वच्छाग्रही, अंमलबजावणी पाठींबा संस्थेचे सदस्य, नेहरू युवक केंद्राचे पथक आणि स्वयंसहाय्यता गटाचे सदस्य यांचा समावेश आहे. राज्यातील सुमारे 76 हजार जणांना गोवंडीकाम, नळजोडणी आणि दुरुस्ती, जोडकाम, मोटर दुरुस्ती, पंप चालविणे, असे प्रशिक्षण दिले जाणार आहे. पाणीपुरवठ्याच्या पायाभूत सुविधांच्या निर्मितीमध्ये तसेच त्यांचे परिचालन आणि देखरेख या कामांसाठी या सर्वांच्या कौशल्याचा उपयोग करून घेतला जाईल
महाराष्ट्र सरकारने 2020-21 मध्ये नियोजन केल्यानुसार पाण्याचे स्त्रोत आणि वितरण होत असलेल्या प्रत्येक ठिकाणी पाण्याच्या 100% रासायनिक चाचण्या करण्याचे काम हाती घेतले आहे. महाराष्ट्राने जिल्हा स्तरावर जल चाचणी प्रयोगशाळा उभारणे आणि सध्या कार्यान्वित असलेल्या प्रयोगशाळांना NABL चे मान्यता प्रमाणपत्र मिळविणे गरजेचे आहे. यामुळे लोकांना त्यांच्या घरांमध्ये पुरविल्या जात असलेल्या पाण्याच्या दर्जाबाबत कुठलाही संशय अथवा चिंता वाटल्यास त्यांना अत्यंत किरकोळ खर्चात त्यांच्या पाण्याची तपासणी करून घेणे शक्य होईल.
S.Thakur/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 454
पंतप्रधान कार्यालय
निसर्गाशी संबंधित सतुआन या उत्सवानिमित्त पंतप्रधानांनी दिल्या शुभेच्छा
पंतप्रधान नरेंद्र मोदी यांनी निसर्गाशी संबंधित सतुआन या उत्सवानिमित्त सर्वांना शुभेच्छा दिल्या आहेत.
एका ट्वीटमध्ये पंतप्रधान म्हणालेः
“निसर्गाशी संबंधित उत्सव सतुआनच्या आपणा सर्वांना खूप खूप शुभेच्छा. देशाच्या अऩेक भागात साजरा केला जाणारा हा सण प्रत्येकाच्या जीवनात नवी ऊर्जा आणि स्फूर्ती घेऊन यावा, हीच कामना आहे”
पंतप्रधान कार्यालय
पंतप्रधानांच्या व्लादिव्होस्टोक दौऱ्यादरम्यान करण्यात आलेले सामंजस्य करार
नवी दिल्ली, 4 सप्टेंबर 2019
- संयुक्त निवेदन "विश्वास आणि भागीदारीच्या माध्यमातून सहकार्याची नवी शिखरे गाठणे"
- भारत-रशिया व्यापार आणि गुंतवणूक वाढीसाठी संयुक्त रणनीती
- भारत आणि रशिया दरम्यान रशियन लष्करी उपकरणांच्या सुट्या भागांच्या निर्मितीत सहकार्य करण्याबाबत करार
- दृकश्राव्य सह-निर्मितीत सहकार्याबाबत भारत आणि रशिया यांच्यात करार
- रस्ते वाहतूक आणि रस्ते उद्योगातील द्विपक्षीय सहकार्याबाबत भारत सरकारचे रस्ते वाहतूक आणि महामार्ग मंत्रालय आणि रशियाच्या परिवहन मंत्रालयादरम्यान सामंजस्य करार
- चेन्नई बंदर आणि व्लादिव्होस्टोक बंदर दरम्यान सागरी संचार विकसित करण्याबाबत भारताचे नौवहन मंत्रालय आणि रशियाचे परिवहन मंत्रालय यांच्यात स्वारस्य करार
- 2019-2022 या कालावधीत सीमाशुल्क उल्लंघन रोखण्यासाठी भारताच्या अर्थ मंत्रालयाच्या केंद्रीय अप्रत्यक्ष कर मंडळ आणि रशियाच्या फेडरल सीमाशुल्क सेवेदरम्यान सहकार्याची योजना
- वाहतुकीसाठी नैसर्गिक वायूचा वापर करण्याबाबत भारताचे पेट्रोलियम आणि नैसर्गिक वायू मंत्रालय आणि रशियाचे ऊर्जा मंत्रालय यांच्यात सामंजस्य करार
- तेल आणि वायू क्षेत्रात सहकार्य विस्तारासाठी भारताचे पेट्रोलियम आणि नैसर्गिक वायू मंत्रालय आणि रशियाचे ऊर्जा मंत्रालय यांच्यात कार्यक्रम
- रशियाच्या सुदूर पूर्वेकडील प्रांतात कोळसा खाण प्रकल्पाच्या अंमलबजावणीत सहकार्यासाठी कोल इंडिया लिमिटेड आणि फार ईस्ट इन्व्हेस्टमेंट अँड एक्स्पोर्ट एजन्सी यांच्यात सामंजस्य करार
- गुंतवणूक सहकार्यासाठी इन्व्हेस्ट इंडिया आणि रशियन डायरेक्ट इन्व्हेस्टमेंट फंड यांच्यात सहकार्य करार
- इंडियन चेम्बर्स ऑफ कॉमर्स अँड इंडस्त्री महासंघ आणि रॉसकॉन्ग्रेस फाऊंडेशन यांच्यात सहकार्य करार
- नवीन प्रकल्पांना प्रोत्साहन देण्यासाठी धोरणात्मक उपाययोजनांसाठी इंडियन चेम्बर्स ऑफ कॉमर्स अँड इंडस्त्री महासंघ आणि स्वायत्त स्वयंसेवी संस्था यांच्यात सामंजस्य करार
- नोवाटेक आणि पेट्रोनेट एलएनजी लि. यांच्यात एलएनजी व्यवसाय आणि एलएनजी पुरवठा संयुक्तपणे विकसित करण्यासाठी सामंजस्य करार
- रॉसजिओलॉजिया आणि श्रेई इन्फ्रास्ट्रक्चर फायनान्स लिमिटेड यांच्यात सहकार्याबाबत करार
M.Chopade/S.Kane/P.Malandkar
(Visitor Counter : 98
पंतप्रधान कार्यालय
केशूभाई पटेल यांच्या निधनाबाबत पंतप्रधानांचा संदेश
आज देशाचा, गुजरातच्या भूमीचा एक महान सुपुत्र आपणा सर्वांपासून खूप दूर निघून गेला आहे. आपल्या सर्वांचे प्रिय, श्रद्धेय केशुभाई पटेल यांच्या निधनामुळे मला दुःख झाले आहे, मी स्तब्ध झालो आहे. केशुभाई यांचे जाणे माझ्यासाठी पितातुल्य व्यक्ती जाण्यासारखे आहे. त्यांचे निधन माझ्यासाठी मोठे नुकसान आहे जे कधीही भरून येणारे नाही. सुमारे 6 दशकांचे सार्वजनिक जीवन आणि अखंड एकच उद्दिष्ट - राष्ट्रभक्ति, राष्ट्रहित.
केशुभाई एक विराट व्यक्तिमत्व होते. एकीकडे वागण्यात सौम्यता आणि दुसरीकडे निर्णय घेण्यासाठी दृढ इच्छाशक्ति हे त्यांचे मोठे वैशिष्ट्य होते. त्यांनी आपल्या जीवनातील प्रत्येक क्षण समाजासाठी, समाजातील प्रत्येक घटकाच्या सेवेसाठी समर्पित केला होता. त्यांचे प्रत्येक कार्य गुजरातच्या विकासासाठी होते, त्यांचा प्रत्येक निर्णय प्रत्येक गुजराती माणसाला सशक्त करण्यासाठी होता.
एका अतिशय सामान्य शेतकरी कुटुंबात वाढलेले आपले केशुभाई,शेतकरी, गरीबांचे दुःख जाणून होते, त्यांच्या वेदना त्यांना माहित होत्या. शेतकऱ्यांचे कल्याण त्यांच्यासाठी सर्वोच्च होते. आमदार असतांना, खासदार असतांना, मंत्री किंवा मुख्यमंत्री असतांना केशुभाई यांनी आपल्या योजनांमध्ये , आपल्या निर्णयांमध्ये शेतकऱ्यांच्या हिताला सर्वोच्च प्राधान्य दिले. गाव, गरीब, शेतकऱ्यांचे जीवन सुलभ बनवण्यासाठी त्यांनी जे काम केले आहे, राष्ट्रभक्ति आणि जनभक्तीच्या ज्या आदर्शांना त्यांनी आयुष्यभर जपले ते पुढील पिढयांना प्रेरणा देत राहील.
केशुभाई गुजरातच्या प्रत्येक बाबीशी परिचित होते. त्यांनी जनसंघ आणि भाजपाला गुजरातच्या प्रत्येक भागात पोहचवले, प्रत्येक क्षेत्रात बळकट केले. मला आठवतंय , आणीबाणीच्या काळात कशा प्रकारे केशुभाई यांनी लोकशाहीच्या रक्षणासाठी संघर्ष केला, संपूर्ण ताकद लावली.
केशुभाई यांनी माझ्यासारख्या अनेक सामान्य कार्यकर्त्यांना खूप काही शिकवले, नेहमी मार्गदर्शन केले. पंतप्रधान बनल्यानंतर देखील मी कायम त्यांच्या संपर्कात होतो. गुजरातमध्ये गेल्यावर मला जेव्हा संधी मिळाली तेव्हा मी त्यांचा आशीर्वाद घेण्यासाठी जायचो.
अलिकडेच काही आठवड्यांपूर्वी , सोमनाथ न्यासाच्या व्हर्च्युअल बैठकीदरम्यान देखील माझे त्यांच्याशी बराच वेळ बोलणे झाले होते, आणि ते खूप आनंदी दिसत होते. कोरोनाच्या या काळात मी दूरध्वनीवरून अनेकदा त्यांच्याशी संवाद साधला, मी त्यांच्या तब्येतीची विचारपूस करायचो. सुमारे 45 वर्षांचा निकटचा संबंध , संघटना असो, संघर्ष असो, व्यवस्थेचा विषय असो, आज एकाच वेळी अनेक आठवणी माझ्या नजरेसमोर येत आहेत.
आज भाजपाचा प्रत्येक कार्यकर्ता माझ्याप्रमाणे खूप दुःखी आहे. केशुभाई यांच्या कुटुंबाप्रति माझ्या सहसंवेदना आहेत, त्यांच्या शुभचिंतकांच्या दुःखात सहभागी आहे. या दुःखद प्रसंगी मी त्यांच्या कुटुंबाच्या निरंतर संपर्कात आहे.
मी ईश्वराकडे प्रार्थना करतो कि केशुभाई यांच्या आत्म्याला सदगती लाभो.
ओम शांति!!!
माहिती आणि प्रसारण मंत्रालय
योगतज्ञ धर्मवीर सिंग महिदा लिखित पुस्तक ‘योग सचित्र’ ची सुधारित आवृत्ती प्रकाशन विभागाकडून प्रकाशित
नवी दिल्ली, 21 जून 2021
योग हे भारतातील प्राचीन शारीरिक, मानसिक आणि आध्यात्मिक उन्नतीचे शास्त्र आहे. आज जेव्हा संपूर्ण जग कोरोना विषाणूच्या नवनव्या रूपांचा सामना करते आहे, अशा वेळी स्वतःला शारीरिक आणि मानसिकदृष्ट्या तंदुरुस्त ठेवण्यासाठी योगाभ्यास एक प्रभावी माध्यम ठरले आहे. याच अनुषंगाने, माहिती आणि प्रसारण मंत्रालयाच्या अखत्यारीतील, प्रकाशन विभाग संचालनालयाने 26 वर्षांपूर्वी प्रकाशित केलेल्या योग सचित्र या पुस्तकाच्या सुधारित आवृत्तीचे आज सातव्या योगदिनाचे औचित्य साधत, पुनर्प्रकाशन केले आहे.
हे सचित्र पुस्तक योगतज्ञ धर्मवीर सिंग महिदा यांनी हिंदी भाषेतून लिहिले असून, त्यात योगाचे आठ सोपान- यम, नियम, आसन, प्राणायाम, प्रत्याहार, धारणा, ध्यान आणि समाधी यांचे सविस्तर वर्णन केले आहे, त्यातही योगासनांवर विशेष भर देण्यात आला आहे. योगासनांची सचित्र आणि सविस्तर माहिती त्यात देण्यात आली आहे. नव्यानेच योगाभ्यास शिकत असलेल्या लोकांना, समजेल तसेच व्यवसायिकांनाही मदत होईल, अशा सोप्या पद्धतीने विविध आसनांची प्रत्येक पायरी आणि त्याचे तंत्र यात समजावून सांगण्यात आले आहे. या पुस्तकाचे लेखक, अनेक दशकांपासून योगशिक्षण-प्रशिक्षण देत आहेत. त्यांच्या अनुभवांच्या आधारे त्यांनी या पुस्तकात, योगासनांविषयी सर्वसमावेशक माहिती देत, सर्वसामान्य लोक त्याकडे आकर्षित होतील अशी पुस्तकाची रचना केली आहे. सुरुवातीला सोपे व्यायामप्रकार, नंतर कठीण आसने पुस्तकात आहेत. तसेच, योगाभ्यासाचा साप्ताहिक अभ्यासक्रम कसा असावा, दैनंदिन अभ्यासात कोणती आसने असावीत, याविषयी देखील मार्गदर्शन करण्यात आले आहे.
या पुस्तकाचे आणखी एक वैशिष्ट्य म्हणजे, महिंदा यांनी आसने करण्यासाठी घरीच सहज उपलब्ध असलेल्या वस्तूंचा अभिनव पद्धतीने वापर करत त्यानुसार योगाभ्यासाची रचना केली आहे. यात खुर्ची, टेबल, ब्लॅंकेट, उशी, पलंग आणि भिंतींचा वापर करून, ज्येष्ठ नागरिक आणि नवशिक्या योगाभ्यासींना करता येतील अशी आसने सांगितली आहेत. विविध आसनांच्या माध्यमातून लेखकाने, वाचकांना योगाचा आरोग्यासाठी प्रतिबंधात्मक आणि उपचारात्मक पद्धती म्हणून वापर करण्याविषयी मार्गदर्शन केले आहे.S.Patil/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 227
दूरसंचार आणि माहिती तंत्रज्ञान मंत्रालय
जानेवारी 2024 पर्यंत मान्यताप्राप्त स्टार्ट-अप आणि सूक्ष्म,लघु आणि मध्यम उद्योगांना 5G टेस्ट बेड विनामूल्य वापरण्याची सरकारकडून संधी
नवी दिल्ली, 27 फेब्रुवारी 2023
भारत सरकारद्वारे मान्यताप्राप्त स्टार्ट-अप आणि एमएसएमईंना अर्थात सूक्ष्म,लघु आणि मध्यम उद्योगांना,केंद्रीय दळणवळण मंत्रालयाच्या अखत्यारीतील दूरसंचार विभागाने , जानेवारी 2024 पर्यंत फाईव्ह जी टेस्ट बेडचा विनामूल्य वापर करण्याची संधी दिली आहे. सर्व फाईव्ह जी  भागधारक म्हणजे उद्योग, शैक्षणिक संस्था, सेवा प्रदाते, संशोधन आणि विकास संस्था, सरकारी संस्था, उपकरणे निर्माते हे अत्यल्प दरात या सुविधेचा वापर करू शकतात. टेस्ट बेडच्या वापराला प्रोत्साहन देण्यासाठी आणि ‘आत्मनिर्भर भारत’ या दृष्टिकोनातून स्वदेशी तंत्रज्ञान/उत्पादनांच्या विकासाला चालना देण्यासाठी ही घोषणा केली आहे. अनेक स्टार्ट-अप आणि कंपन्या याआधीच त्यांची उत्पादने आणि सेवांच्या चाचणीसाठी टेस्ट बेडचा वापर करत आहेत.
मार्च, 2018 मध्ये, भारताच्या विशिष्ट गरजा लक्षात घेऊन आणि 5G चा वापर सुरू करण्यात पुढाकार घेण्यासाठी, दूरसंचार विभागाने भारतात 'स्वदेशी 5G टेस्ट बेड' स्थापित करण्यासाठी बहुविध-संस्थांना सहयोगी प्रकल्पासाठी एकूण रु. 224 कोटी इतके आर्थिक अनुदान मंजूर केले होते.
भारतातील शैक्षणिक आणि उद्योगातील संशोधन आणि विकास  संस्थांना त्यांची उत्पादने, प्रोटोटाइप, अल्गोरिदम प्रमाणित करण्यासाठी आणि विविध सेवांचे प्रदर्शन करण्यासाठी स्वदेशी 5G टेस्ट बेड एक खुला 5G चाचणी बेड प्रदान करून सक्षम करते.याशिवाय हे संशोधन विविध कार्यसमूहांना भारतात आणि जागतिक स्तरावर प्रमाणिकरणाची क्षमता असलेल्या नवीन संकल्पनांवर/नवविचारांवर काम करण्याची संधी प्रदान करते.
या स्वदेशी टेस्ट बेडचा विकास हा भारताला 5G तंत्रज्ञान क्षेत्रात स्वावलंबी होण्यासाठी आणि आता 5G हा भारताला आत्मनिर्भरतेकडे घेऊन जाणारा एक महत्त्वपूर्ण टप्पा आहे. हा टेस्ट बेड भारतीय स्टार्ट-अप, एमएसएमई, आर अँड डी, शैक्षणिक संस्था आणि उद्योगातील वापरकर्त्यांद्वारे विकसित आणि उत्पादित केल्या जाणार्या 5G उत्पादनांची चाचणी आणि प्रमाणीकरण यासाठी स्वदेशी क्षमता प्रदान करत आहे. याचा परिणाम म्हणून,खर्चात प्रचंड बचत होऊन कमी वेळेत ही डिझाईन्स तयार झाली आहेत,ज्यामुळे भारतीय 5G उत्पादने जागतिक बाजारपेठेत स्पर्धात्मक होण्याची शक्यता आहे.N.Chitale/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 149
गृह मंत्रालय
केंद्रीय गृहमंत्री, अमित शहा यांच्या अध्यक्षतेखालील उच्चस्तरीय समितीने पाच राज्ये आणि एका केंद्रशासित प्रदेशाला 1,682.11 कोटी रुपयांची अतिरिक्त केंद्रीय मदत केली मंजूर
महाराष्ट्रासह आंध्र प्रदेश, हिमाचल प्रदेश, कर्नाटक, तामिळनाडू आणि पुद्दुचेरी यांना 2021 मध्ये आलेल्या पूर/भूस्खलनासाठी मिळणार निधी
केंद्रीय गृहमंत्री अमित शहा यांच्या अध्यक्षतेखालील उच्चस्तरीय समितीने  राष्ट्रीय आपत्ती प्रतिसाद निधी  अंतर्गत 2021 मध्ये पूर/भूस्खलनामुळे प्रभावित झालेल्या पाच राज्यांना आणि एका केंद्रशासित प्रदेशाला अतिरिक्त केंद्रीय मदत मंजूर केली आहे. या नैसर्गिक आपत्तींचा सामना करणाऱ्या पाच राज्ये आणि एका केंद्रशासित प्रदेशातील लोकांना मदत करण्याचा पंतप्रधान नरेंद्र मोदी यांच्या नेतृत्वाखालील केंद्र सरकारचा संकल्प यातून दिसून येतो.
उच्चस्तरीय समितीने एनडीआरएफ अंतर्गत पाच राज्यांना 1,664.25 कोटी आणि एका केंद्रशासित प्रदेशाला 17.86 कोटी रुपयांची अतिरिक्त केंद्रीय मदत मंजूर केली आहे. त्याची विभागणी खालीलप्रमाणे आहे:-
आंध्रप्रदेश 351.43 कोटी रुपये;
हिमाचल प्रदेश 112.19 कोटी रुपये;
कर्नाटक 492.39 कोटी रुपये;
महाराष्ट्र 355.39 कोटी रुपये;
तामिळनाडू 352.85 कोटी रुपये; आणि
केन्द्रशासित प्रदेश पुद्दुचेरी 17.86 कोटी रुपये.
ही अतिरिक्त मदत केंद्राने राज्य आपत्ती प्रतिसाद निधी  मध्ये राज्यांसाठी जारी केलेल्या निधीपेक्षा अधिकची आहे, जी राज्यांकडे आधीच उपलब्ध आहे. केंद्र सरकारने 2021-22 या आर्थिक वर्षात 28 राज्यांना त्यांच्या एसडीआरएफमध्ये 17,747.20 कोटी रुपये आणि 8 राज्यांना एनडीआरएफ मधून 4,645.92 कोटी रुपये जारी केले आहेत.
केंद्र सरकारने या राज्ये आणि केंद्रशासित प्रदेशांमध्ये आपत्तीनंतर, त्यांच्याकडून मागणी प्राप्त होण्याची वाट न पाहता, आंतर-मंत्रालयीय केंद्रीय पथके  नियुक्त केली होती.
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 199 कोटी मात्रांचा टप्पा केला पार
12 ते 14 वयोगटातील 3.75 कोटींपेक्षा जास्त किशोरवयीनांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 1,31,043
गेल्या 24 तासात 13,615 नव्या कोरोना रुग्णांची नोंद
रुग्ण बरे होण्याचा दर सध्या 98.50%,
सध्याचा साप्ताहिक पॉझिटिव्हिटी दर 4.24%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 199  कोटींचा टप्पा पार केला आहे. 2,61,19,579 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.75  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,09,858
|
|
2nd Dose
|
|
1,00,74,593
|
|
Precaution Dose
|
|
59,06,373
|
|
FLWs
|
|
1st Dose
|
|
1,84,26,182
|
|
2nd Dose
|
|
1,76,42,924
|
|
Precaution Dose
|
|
1,10,24,679
|
|
Age Group 12-14 years
|
|
1st Dose
|
|
3,75,56,269
|
|
2nd Dose
|
|
2,53,00,394
|
|
Age Group 15-18 years
|
|
1st Dose
|
|
6,07,19,921
|
|
2nd Dose
|
|
4,96,64,469
|
|
Age Group 18-44 years
|
|
1st Dose
|
|
55,86,84,184
|
|
2nd Dose
|
|
50,45,22,788
|
|
Precaution Dose
|
|
40,88,565
|
|
Age Group 45-59 years
|
|
1st Dose
|
|
20,35,33,658
|
|
2nd Dose
|
|
19,42,34,210
|
|
Precaution Dose
|
|
30,87,878
|
|
Over 60 years
|
|
1st Dose
|
|
12,73,32,178
|
|
2nd Dose
|
|
12,13,59,355
|
|
Precaution Dose
|
|
2,64,91,058
|
|
Precaution Dose
|
|
5,05,98,553
|
|
Total
|
|
1,99,00,59,536
भारतातील रुग्णसंख्या सध्या 1,31,043 इतकी आहे, ती देशाच्या एकूण रुग्णसंख्येच्या तुलनेत 0.30% इतकी आहे.
परिणामी, भारतात रुग्ण बरे होण्याचा दर 98.50%. झाला आहे.
गेल्या 24 तासात 13,265 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,29,96,427 झाली आहे.
गेल्या 24 तासात 13,615 नव्या कोरोना रुग्णांची नोंद झाली.
गेल्या 24 तासात एकूण 4,21,292 चाचण्या करण्यात आल्या. भारताने आतापर्यंत एकूण 86.73  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 4.24% तर दैनंदिन पॉझिटिव्हिटी दर 3.23% आहे.
माहिती आणि प्रसारण मंत्रालय
राष्ट्रपती राम नाथ कोविंद यांनी मिफ्फ 2022 ला शुभेच्छा दिल्या
17 वा मुंबई आंतरराष्ट्रीय चित्रपट महोत्सव उद्यापासून सुरू होत असून राष्ट्रपती राम नाथ कोविंद यांनी या महोत्सवाला शुभेच्छा दिल्या आहेत.
“वास्तव चित्रित करण्यात आणि जगभरातील लोक आणि समाजाचा संघर्ष, आकांक्षा आणि जीवन ठळकपणे नव्या स्वरूपात समोर आणण्यात माहितीपट, छोटे काल्पनिक लघुपट आणि अॅनिमेशन चित्रपटांची विशेष भूमिका असते. मला आशा आहे की यंदाचा मिफ्फ महोत्सव जगभरातील चित्रपट प्रेमींना नवीन दृष्टीकोन, कथा आणि वेगळा अनुभव देईल आणि त्याद्वारे लोक, समुदाय आणि राष्ट्रांमध्ये बंध निर्माण करण्यात महत्त्वपूर्ण कामगिरी बजावेल,” असे राष्ट्रपतींनी आपल्या विशेष संदेशात म्हटले आहे.”
मिफ्फने त्याच्या स्थापनेपासूनच जगभरातील चित्रपट निर्मात्यांना दृश्य माध्यमाच्या सामर्थ्याद्वारे रंजक कथा आणि कल्पना सामायिक करण्यासाठी एक व्यासपीठ उपलब्ध करून दिले आहे अशा शब्दांत राष्ट्रपतींनी गौरवपूर्ण उल्लेख केला. “शहराचे सांस्कृतिक आणि सामाजिक जीवन समृद्ध करणारा महोत्सव म्हणून उदयाला आला आहे,” असे ते म्हणाले.
नवी दिल्ली, 11 एप्रिल 2020
कोविड-19 शी लढा देण्यासाठी,तंत्रज्ञान युक्त कल्पक उपायांना सहाय्य करण्यासाठी, विज्ञान आणि तंत्रज्ञान विभागाच्या, टीडीबी म्हणजे तंत्रज्ञान विकास मंडळाने,भारतीय कंपन्या आणि उपक्रमांकडून प्रस्ताव मागवले,त्याला उद्योग जगताने आणि स्टार्ट अप्सनी उत्साहाने प्रतिसाद दिला आहे.
स्वदेशी तंत्रज्ञानाच्या वाणिज्यीकरणासाठी किंवा आयात तंत्रज्ञानाच्या स्वीकारासाठी, टीडीबी, भारतीय कंपन्यांना,आर्थिक सहाय्य पुरवते. कोविड-19 शी लढा देण्याची देशाची क्षमता दृढ करण्यासाठी,टीडीबीने,20 मार्च 2020 ला प्रस्ताव मागवले. देखरेख, प्रयोगशाळा सहाय्य,संसर्ग रोखणे आणि नियंत्रण, लॉजिस्टिक, धोक्याबाबत माहिती आणि सर्वात महत्वाचे म्हणजे, कोविड-19 चा प्रसार रोखण्यासाठी,विलगीकरण आणि गंभीर स्थितीतल्या रुग्णांचे व्यवस्थापन यांचा यात समावेश आहे.
टीडीबीच्या आवाहनाला व्यापक प्रतिसाद देत,पहिल्या आठवड्यात,300 हून अधिक कंपन्यांनी, टीडीबी पोर्टल वर नोंदणी केली. याशिवाय,आतापर्यंत 140 कंपन्यांनी,आपले प्रस्ताव सादर केले आहेत.यामध्ये प्रामुख्याने,कल्पक उपाय सुचवणाऱ्या स्टार्ट अप्सचा समावेश आहे.
कोविड-19 शी संबंधित उत्पादन आणि तंत्रज्ञान निर्मितीला सहाय्य करण्याच्या टीडीबीच्या आवाहनामुळे, आपले स्टार्ट अप्स आणि सूक्ष्म,लघु आणि मध्यम उद्योगाच्या सुप्त क्षमता वेगाने समोर आल्या, असे डीएसटीचे सचिव प्राध्यापक आशुतोष शर्मा यांनी सांगितले. आपला तोटा भरून काढून,स्वदेशी तंत्रज्ञान निर्मितीचे आव्हान पेलण्यासाठी, नव्या जोमाने पुढे जाण्याची देशाला गरज असल्याचे ते म्हणाले.
पीसीआरसह निदान संचासाठी, तसेच एन्टी बॉडी जलद चाचणीसाठी अनेक प्रस्ताव आले. पेपर बेस पासून ऑन चीप असे विविध उपाय तोडगे देण्यात आले.
लस विकसित करण्यासाठी,खुणावर आधारित, रोगाची तीव्रता ओळखणारे आणि काळजी घेणारे उपकरण,तसेच आरोग्य राखण्यासाठी,नैसर्गिक संसाधनापासून उत्पादने यांचाही समावेश आहे.
डिझाईन, सामग्री आणि उत्पादन तंत्र यात कल्पकता दाखवत मोठ्या प्रमाणात वाजवी दरात मास्क उत्पादन करण्याचे उपाय अनेक कंपन्यांनी सादर केले. फेस मास्क आणि नेहमीचे मास्क यावर प्रामुख्याने बरेचसे प्रस्ताव होते.याशिवाय एन्टीव्हायरल ड्रग 3 डी प्रिंटेड मास्क, नॅनोफायबर कोटेड एन-95 मास्क साठीही प्रस्ताव आले.
मोठ्या भागांसाठी स्वच्छता आणि निर्जतुकीकरण क्षेत्रात आलेल्या प्रस्तावांमध्ये, वैविध्यपूर्ण तोडगे होते. हॅन्ड सॅनीटायझर ते स्वयंचलित निर्जतुकीकरण रोबो यांचा यात समावेश आहे.
दर्जेदार थर्मल इमेजिंग सुनिश्चित करणाऱ्या थर्मल स्कॅनर संदर्भातही काही प्रस्ताव आहेत.मोठ्या प्रमाणात प्राथमिक स्क्रीनिग तरतूद असलेली हाय रिझोल्युशन टेंपरेचर रेंज सह स्क्रीनिग यंत्रणा यासंदर्भातले उपाय देणारेही काही प्रस्ताव आले. स्व मुल्यांकनासाठीचे ऐप, टेली मेडिसिन यासाठी माहिती तंत्रज्ञानाचा कल्पक उपयोग करत तसेच उत्तम स्कॅनिंगसाठी कृत्रिम बुद्धिमत्तेचा वापर केल्याचा दावाही काही कंपन्यांनी केला आहे.तांत्रिक क्षमता आणि वित्तीय सहाय्य यासाठी तज्ञ समिती या प्रकल्पांचे मूल्यमापन करत आहे.

B.Gokhale/N.Chitale/P.Kor
सुक्ष्म, लघु आणि मध्यम उदयोग मंत्रालय
राष्ट्रीय किमान वेतन योजना
नवी दिल्ली, 16 मार्च 2023
सूक्ष्म, लघु आणि मध्यम उद्योग मंत्रालय, खादी आणि ग्रामोद्योग आयोगासारख्या संस्थांच्या माध्यमातून, खादी उत्पादक कारागिरांच्या उत्थानासाठी खादी विकास योजनेअंतर्गत खालील विविध योजना राबवत आहे. त्या योजनांची माहिती याप्रमाणे :
- खादी उत्पादक कारागिरांना, सुती, लोकरी, पॉलीवस्त्र यासाठी सुधारित विपणन विकास सहाय्य अंतर्गत  35 टक्के वाटा प्रोत्साहनपर निधी दिला जातो, आणि जर केआय रेशीम असेल तर एमएमडीए पैकी 30 टक्के वाटा दिला जातो.
- वर्कशेड योजनेअंतर्गत देखील व्यक्तिगत आणि समूहाने बांधकाम करण्यासाठी तसेच, सुविहीत आणि आरामदायी वातावरणासाठी वित्तीय सहाय्य दिले जाते.
उपरोल्लेखित योजनांव्यतिरिक्त, कारागिराची सूतकताई मजुरी रु. 7.50/-प्रती हँक वरून रु.10.00/-प्रति हँक इतकी वाढेल. तसेच, सुती खादी, लोकरी खादी आणि पॉलीवस्त्रासाठी विणकाम मजुरी 10% वाढेल. ही नवी मजुरी 1 एप्रिल 2023 पासून लागू होईल.
खादी आणि ग्रामोद्योग आयोग, भारतीय कापूस महासंघाकडून कापूस खरेदी करतो. केवीआयसी हा कापूस खरेदी करतो, आणि कच्च्या मालाचा साठा सांभाळून ठेवतो. यात, अतिरिक्त सप्टेंबर आणि ऑक्टोबर महिन्यात कापसाच्या हंगामातील अतिरिक्त प्रमाणात कापूस खरेदी करुन, त्याचाही साठा केला जातो.
खादी कामगारांना राष्ट्रीय किमान वेतन योजना लागू करण्याचा सरकारचा प्रस्ताव नाही कारण खादी कारागीर खादी कार्यात अर्धवेळ काम म्हणून गुंतलेले असतात ज्यातील वेतन त्यांच्या उत्पादन क्षमतेनुसार निश्चित दर प्रणालीवर आधारित असते. कृषी आणि इतर विभागातील कुशल/अर्धकुशल/अकुशल मजुरांसाठी किमान वेतन 8 तासांच्या वेळ दर प्रणालीवर आधारित आहे जे खादी क्षेत्राला लागू होत नाही.
खादी ग्रामोद्योग कायद्यानुसार, खादी चा अर्थ, सुती , रेशीम किंवा लोकरीपासून हातमागावर विणले गेलेले कापड किंवा मग अशा दोन्ही धाग्यांपासून एकत्रित विणलेले कापड. मात्र, तयार कपड्याबाबत असे काहीही बंधन नाही.
सूक्ष्म लघु आणि मध्यम उद्योग राज्यमंत्री भानु प्रताप सिंग वर्मा यांनी लोकसभेत एका लेखी उत्तरात ही माहिती दिली.S.Patil/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 100
राष्ट्रपती कार्यालय
लखनऊच्या कॅप्टन मनोज कुमार पांडे सैनिक शाळेच्या हीरक महोत्सवी समारंभाच्या समारोप समारंभाला राष्ट्रपती उपस्थित
नवी दिल्ली, 27 ऑगस्ट 2021
राष्ट्रपती राम नाथ कोविंद लखनऊ येथील कॅप्टन मनोज कुमार पांडे सैनिक शाळेच्या हीरक महोत्सवी समारंभाच्या समारोप समारंभाला उपस्थित राहिले आणि त्यांनी संबोधितही केले. यावेळी त्यांनी उत्तर प्रदेशचे माजी मुख्यमंत्री डॉ.संपूर्णानंद यांच्या पुतळ्याचे अनावरण केले; डॉ.संपूर्णानंद यांच्या नावाने बांधण्यात आलेल्या प्रेक्षागृहाचे त्यांनी उद्घाटन केले. शाळेची क्षमता दुपटीने वाढवण्याच्या विविध प्रकल्पांची तसेच मुलींसाठी वसतीगृह बांधण्याच्या प्रकल्पांची त्यांनी पायाभरणी केली.
यावेळी बोलताना राष्ट्रपती म्हणाले की, कॅप्टन मनोज कुमार पांडे सैनिक शाळा ही देशातील पहिली सैनिकी शाळा आहे. मुलींना सैनिकी प्रशिक्षण देणारी ही पहिली सैनिक शाळा आहे याचा त्यांनी आवर्जून उल्लेख केला. तसेच ही पहिली सैनिक शाळा असेल जिथल्या मुली या वर्षी एनडीएची परीक्षा देतील. ते म्हणाले की, या शाळेतील शिक्षक आणि विद्यार्थ्यांनी उत्कृष्टतेची परंपरा प्रस्थापित केली आहे आणि इतर सैनिक शाळांसाठीही उत्तम मानके निश्चित केली आहेत .
कॅप्टन मनोजकुमार पांडे यांचे स्मरण करताना राष्ट्रपती म्हणाले की, देशाच्या सीमांच्या रक्षणासाठी त्यांनी दिलेल्या बलिदानाबद्दल आपण त्यांचे आणि त्यांच्या कुटुंबाचे सदैव ऋणी राहू. कॅप्टन मनोज कुमार पांडे यांनी शौर्य आणि त्यागाची एक अद्भुत आणि अजरामर गाथा लिहिली आहे. सर्व सैनिक शाळांमधील विद्यार्थ्यांमधले ते एकमेव सैनिक आहेत ज्यांना परमवीर चक्राने गौरवण्यात आले आहे.
डॉ.संपूर्णानंद यांचे स्मरण करताना राष्ट्रपती म्हणाले की, जेव्हा भारत स्वतंत्र झाला, तेव्हा त्यांच्यासारख्या स्वातंत्र्यसैनिकांनी अशा पिढ्यांना तयार करण्याचा विचार केला ज्या प्रदीर्घ संघर्षानंतर मिळालेल्या अनमोल स्वातंत्र्याचे रक्षण करू शकतील आणि एक चांगला समाज घडवू शकतील.
राष्ट्रपती म्हणाले की डॉ.संपूर्णानंद आणि कॅप्टन मनोजकुमार पांडे सारख्या व्यक्तिमत्त्वांमध्ये समान आदर्शमूल्ये असतात.
राष्ट्रपतींचा हिंदीतला संदेश पाहण्यासाठी येथे क्लिक कराS.Thakur/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156